cyanic-selkie/wikianc huggingface dataset:
G (dubbelsinnig)
G G G G G G G G
Filippynse Standaardtyd
Filippynse Standaardtyd (FST) is 'n tydsone wat gelykstaande aan UTC+08:00 is.
Konstruktiewe ruimtemeetkunde
Die eenvoudige liggame waaruit die komplekser liggame opgebou word, word primitiewes genoem. Dit is oor die algemeen liggame met 'n eenvoudige vorm: blokke, silinders, prismas, piramides, bolle en keëls. Die versameling toegestane primitiewes kan beperk word, byvoorbeeld gebuigde oppervlakke kan verbied word.
So 'n primitiewe word gesien as 'n versameling van (oneindig baie) punte in die ruimte. Gestel 'n voorwerp word opgebou uit primitiewes deur middel van toegestane bewerkinge wat normale boolse bewerkinge op die versameling punte is: vereniging, snyding en verskil.
Bewerkinge
In modelleerpakkette is eenvoudige meetkundige voorwerpe soos die kubus, blok, bol, torus en andere voorwerpe wat deur wiskundige formules beskryf kan word, beskikbaar as primitiewes. Hierdie voorwerpe kan normaalgesproke beskryf word deur 'n prosedure wat 'n aantal parameters insluit. Byvoorbeeld, 'n bol kan beskryf word deur die koördinate van die middelpunt gekombineer met 'n straal. Hierdie primitiewes kan gekombineer word tot saamgestelde liggame deur bewerkinge as volg:
Gereelde versamelingsbewerkinge
By uitvoering van KRM-bewerkinge ontstaan gereeld bengelende of geïsoleerde syvlakke, sye en hoekpunte. Dit kan byvoorbeeld gebeur deur twee kubusse presies teen mekaar aan te lê en hier die deursnee daarvan te neem, die raaklyn behoort tot beide voorwerpe.
Vanweë rekenkundige akkuraatheid sal daar bowendien altyd 'n bepaalde randgebied wees waarin dit onseker is of 'n punt binne of buite 'n liggaam val. Dit word opgelos deur in plaas van wiskundige bewerkinge, gereelde versamelingsbewerkinge te gebruik. Hiervoor definieer ons die volgende:
Die gereelde versamelingsbewerkinge gee die deel van die liggaam gekonstrueer deur die bybehorende wiskundige versamelingsbewerkinge, wat aan beide kriteria voldoen.
In die praktyk sal mens die kriteria benader, byvoorbeeld in plaas van 'n oneindig klein straal sal mens 'n baie klein straal van die bolletjie neem.
Voorstelling
'n Liggaam wat saamgestel is met KRM kan in rekenaargeheue voorgestel word deur die voorstelling van die afsonderlike primitiewes, plus 'n boolse uitdrukking. Dikwels word die operatore +, * en - gebruik vir respektiewelik vereniging, snyding en verskil. 'n Voorbeeld van so 'n uitdrukking is:
(a+b)*c
... wat beteken dat die primitiewes a en b verenig word waarna die snyding met c geneem word. Hoe die primitiewes a, b en c voorgestel word is vir KRM self nie belangrik nie.
Intern in programme word 'n dergelike uitdrukking dikwels bygehou in die vorm van 'n sogenaamde KRM-boom. Dit is 'n binêre boom wat die uitdrukking weergee. Vir die bogenoemde voorbeeld sou so 'n boom as volg daar uitsien:
/*\   /   \   /+\   c  /   \ a    b
...wat wederom beteken dat a en b verenig word, waarna die resultaat se snyding met c geneem word.
Toepassings van KRM
Konstruktiewe ruimtemeetkunde het 'n aantal praktiese toepassinge. Deurdat die wiskunde van die afsonderlike voorwerpe eenvoudig gehou word, bly die programmatiese kompleksiteit om KRM te implementeer binne perke. Desondanks is dit moontlik om komplekse voorwerpe baie suksesvol te modelleer met KRM, selfs as die hoeveelheid primitiewes beperk is. KRM is dan ook 'n populêre ontwerpmetode in rekenaargesteunde ontwerp en word graag in rekenaargrafika gebruik as voorstelling van voorwerpe wat weergegee moet word. Selfs in rekenaarspelletjies word dit gebruik - die 3d-enjin van die spelletjie Unreal maak byvoorbeeld hiervan gebruik.
Barcelona-stoel
Die Barcelona-stoel is 'n stoel wat deur Mies van der Rohe en Lilly Reich ontwerp is, vir die Duitse paviljoen by die Internasionale Uitstalling van 1929. Die uitstalling het in Barcelona, Katalonië, Spanje plaasgevind.
Die stoel is aanvanklik in Villa Tugendhat, 'n privaatwoning, wat deur Mies in Brno (Tsjeggiese Republiek) ontwerp is, gebruik.
Materiale en vervaardiging
Die raamwerk is oorspronklik ontwerp om aanmekaar gebout te word. Die stoel is egter in 1950 herontwerp deur gebruik te maak van vlekvrye staal. Dit het 'n naatlose raamwerk met 'n gladder voorkoms tot gevolg gehad. Beesleer is gebruik om die ivoorkleurige varkvel wat vir die stoffering van die oorspronklike weergawes gebruik is, te vervang.
Filosofie en ergonomie
Hoewel baie argitekte en meubelontwerpers uit die Bauhaus tydperk van voornemens was om goed ontwerpte huise en onberispelik vervaardigde meubels vir 'gewone mense' beskikbaar te stel, was die Barcelona-stoel 'n uitsondering. Dit is vir die Spaanse koninklikes ontwerp, om hulle in staat te stel om toesig te hou oor die openingseremonies van die uitstalling. Die tydskrif Time het die uitstalling en stoel as " 'n wonderlike Duitse paviljoen" beskryf. Die vorm van die Barcelona-stoel is vermoedelik geïnspireer deur 'n Romeinse voustoel, bekend as die Curule-stoel. Dit was gestoffeerde bankies met X-vormige pote, wat deur die Romeinse aristokrasie gebruik is. Ondanks die Barcelona-stoel se industriële voorkoms, verg dit volgens Knoll Inc. heelwat hande arbeid.
Huidige produksie
Sedert 1953 vervaardig Knoll Inc die Barcelona-stoel in chroom en vlekvrye staal. Die stoele word byna volledig met die hand vervaardig, en elkeen het 'n afdruk van Van der Rohe se handtekening, wat in die raamwerk gedruk word.
Namaaksels van oorspronklike Barcelona-stoele word egter ook deur ander vervaardigers wêreldwyd vervaardig, en word onder verskillende bemarkingsname verkoop. <sup class="noprint Inline-Template Template-Fact" data-ve-ignore="true" style="white-space:nowrap;">[  <span title="This claim needs references to reliable sources. (November 2019)">aanhaling nodig  ]
In die populêre kultuur
In sy 1981 boek oor moderne argitektuur, From Bauhaus to Our House, beskryf Tom Wolfe die Barcelona-stoel as 'die Platoniese ideaal van stoele'. Hy skryf dat, ondanks die stoel se hoë prys, die besit daarvan as't ware 'n noodsaaklikheid vir jong argitekte geword het: 'Wanneer jy die heilige voorwerp op die sisaltapyt gesien het, het geweet dat jy in 'n huishouding was waar 'n ontluikende argitek en sy jong vrou alles opgeoffer het om die simbool van goddelike missie in hul huis te bring.'
Beiteltand-lipvis
Die beiteltand-lipvis (Pseudodax moluccanus) is 'n vis wat voorkom in die Indiese-Pasifiese gebied en aan die ooskus van Afrika vanaf die Rooisee tot by Sodwanabaai. In Engels staan die vis bekend as die Chiseltooth wrasse.
Voorkoms
Die vis se lyf is reghoekig en dun. Daar is 'n paar plat tande voor in elke kaak wat uitstaan. Die sylyn is geboë. Die kop en lyf is grysgroen of bruin en daar is 'n donker kol op elke skub. Die dorsale vin is oranje-rooi gekleurd. Die lippe is geel en daar is 'n blou streep oor die boonste lip wat oor die wang strek. Die stertvin is swart terwyl die basis ligter is.
Die onvolwasse vis is donkerbruin met twee blou horisontale strepe; een aan die bokant en die ander van die mond tot by die anale vin se basis. Die vinne is donkerbruin tot rooibruin.
Die vis word tot 25 cm lank.
Habitat
Die vis leef in koraalriwwe, gewoonlik in grotte tot op dieptes van 40 m.
Walter Sisulu Plaaslike Munisipaliteit
Die Walter Sisulu Plaaslike Munisipaliteit is 'n Plaaslike Munisipaliteit in die Joe Gqabi-distriksmunisipaliteit in die Oos-Kaap, Suid-Afrika. Dit het ontstaan nadat Maletswai en Gariep Plaaslike Munisipaliteite saamgesmelt het op 8 Augustus 2016.
Nedersettings
Nedersettings in die munisipaliteit:
Bure
Die Walter Sisulu Plaaslike Munisipaliteit se bure in die Joe Gqabi-distriksmunisipaliteit is die Senqu Plaaslike Munisipaliteit aan die oostekant.
Ten suide in Chris Hani-distriksmunisipaliteit is Enoch Mgijima (Tarkastad/Queenstown)
Aan die Vrystaatkant is Mohokare Plaaslike Munisipaliteit in die Xhariep-distriksmunisipaliteit geleë.
Politieke verteenwoordiging
Tydens die verkiesing van 3 Augustus 2016 het die African National Congress (ANC) 'n meerderheid van vyftien setels in die raad verower.
Die onderstaande tabel toon die uitslag van die 2016-munisipale verkiesing in beide Maletswai en Gariep.
Latyn se invloed op vandag se tale
Latyn (Lingua Latina) was 'n taal wat oorspronklik in die streek Latium, wat Rome insluit, gepraat is. Dit het baie aansien en belang verwerf as die amptelike taal van die Romeinse Ryk. Belangrike Latynse skrywers was Cicero, Tacitus, Vergilius, Horatius en Ovidius. Die taal Latyn het 'n geweldige groot invloed op meeste van vandag se moderne tale en daarom is dit van kardinale belang dat enige ernstige taalkundige vir seker nie Latyn kan miskyk of enigsins onderskat nie. Latyn is immers nie heeltemal 'n dooie taal nie; ons woordeskat wemel van woorde wat vanuit Latynse oorsprong kom en die meeste van ons, weet dit nie eens nie...
Latyn as lingua franca
Latyn het sy oorsprong waarskynlik in Latium gehad, wat 'n gebied was wat Rome ingesluit het. Dit het bekend gestaan as lingua latina, heel moontlik omdat dit uit Latium kom  Die term “lingua franca” was gebruik om die algemene wêreldtaal te beskryf.
Latyn was geweldig invloedryk, veral sedert die Romeine die wêreld van die Grieke afgeneem het. Toe Augustus in 31 vC. die Ptolemeurs van Egipte, die laaste Griekse heersers verslaan het, was dit waarskynlik al oor 'n groot gebied gepraat. Die rede waarom ons die gevolgtrekking kan maak, is omdat die Romeine reeds in 166 vC die Grieke oorwin het.
Die verspreiding van Latyn is een van die vreedsaamstes nog in die geskiedenis: die Romeine se strategie het drasties van die van die Grieke verskil. Waar die Grieke die wêreld wou dwing om te Helleniseer (vergrieks), soos dit Aleksander die grote se ideaal was, het die Romeine gekom en gesê: soland jy nie die pax Romana (vrede van Rome), bedryg het nie, kon jy maak wat jy wil. Hulle sou sommer enige god van enige nasie aanvaar en as Romeinse god verklaar! Hulle was maar al te bewus daarvan dat jy opstand vind, die oomblik wanneer jy 'n volk se taal en kultuur bedreig. Daarom kan daar ook nie regtig gepraat word van “die godsdiens van die Romeine” nie, want hulle het so baie van die ander nasies se gode aanvaar, dat so 'n term later nie meer bestaan het nie.
So het Latyn dus met gemak versprei:  die Latynse weergawe van die hele Bybel het verskyn onder andere die Vetus Latina en later die Biblia Sacra Vulgata (Die Heilige Boek). Laasgenoemde, was 'n laat 4de eeuse vertaling, wat in die 16de eeu die algemene Bybel van die Roomse kerk geword het.
Ook rondom hierdie tydperk, het Indo-Europese stamme baie weier versprei, veral weens onderlinge twis en oorbevolking. Hierdie stamme het stadig maar seker hul eie taal, onder die sterk invloed van Latyn, ontwikkel. So gebeur dit dan dat Latyn, vir na meer as 'n duisend jaar as lingua franca, in die 18de eeu deur Frans vervang word. Frans dien egter nie lank nie en laat in die 19de eeu, kom Engels dan op die voorgrond en word lingua franca.
Maar, ten spyte van die feit dat Latyn nou nie meer lingua franca was nie, het hy steeds 'n sterk invloed op Engels, Spaans, Frans, Nederlands en natuurlik ook Italiaans, wat vandag sy naaste verwant is. Maar Nederlands is genoem, so dit beteken natuurlik dat Latyn ook op Afrikaans 'n groot invloed gehad het en steeds het. In die volgende hoofstuk, gaan ons dus dan nou kyk watter woorde kom vanuit Latyn in hierdie tale voor. Dit behoort 'n baie interessante reis te wees en sal beslis 'n bewys wees dat die waarde van Latynse invloed nie onderskat mag word nie.
Latyn se invloed op baie van vandag se tale
Meeste mense wat vandag die term “Latyn” hoor, sal kom met die aanmerking:  “Maar hoekom leer jy dit? Dis dan 'n dooie taal!”  Wat hierdie, met baie respek en liefde gesê, onkundiges nie besef nie, is dat hulle self baie woorde vandag in hul spreektaal gebruik wat uit Latyn kom... Engels, Afrikaans, Spaans, Frans en natuurlik ook grootliks Italiaans, het baie woorde vanuit die Latynse taal of netso oorgeneem, of effens verbuig. Soms behou die woord dieselfde betekenis, soms ondergaan hy ethimologie (wetenskaplike verandering in betekenis). Daar bly egter meestal 'n groot verband tussen die woord van vandag en die oorspronklike Latynse woord in terme van betekenis.
Ons gaan hier onder bietjie kyk na die ryk skatkis van woorde wat ons vandag gebruik, onwetend dat dit uit Latyn uit kom. As jy klaar hierdie artikel gelees het, sal een ding vas staan:  Latyn is nie regtig 'n dooie taal nie;  sy oorspronklike vorm word net nie meer 100% grammatikaal toegepas nie
Ons begin by Afrikaans, ons eie taal en gooi so bietjie ander tale tussenin, want Latyn het immers nie net op een taal 'n kleurryke invloed gehad nie:  Een van die eerste dinge wat by mens opkom, is die maande van die jaar. Al die maande (nie sommige nie), stam van die Latynse taal af. Baie van die maande kom van 'n Romeinse god. Gaan lees gerus die artikel op Wikipedia oor die maande se herkoms deur slegs “January” te Google en die eerste skakel te volg.
Via is vir ons almal bekend, net soos per. Via beteken “pad” of “weg” en per is “deur/dwarsdeur/deur middel van”. So as ek sê:  “Ek soek na musiek via die Internet” dan is dit iets soos ek soek “deur die weg van die Internet” die Internet is my pad. En sou ek sê:  “Ek stuur die brief per E-pos” dan is dit letterlik:  “ek stuur die brief deur middel van 'n E-pos”. Of mens sou kon sê deur 'n E-pos. Van die os op die jas:  Latyn het geen bepaalde of onbepaalde lidwoorde nie (die en 'n). Die vertaler besluit dus watter lidwoord die beste sou pas. Die werkwoord staan ook gewoonlik laaste in 'n Latynse sin. As ek bv. het:  “Die matroos soek die meisie”, sal die sin in Latyn iets lees soos:  “Die matroos die meisie, hy soek”.
'n Woord waaroor daar sekerlik meer as 'n paragraaf  geskryf kan word, is die woord chaos. Dit kom oorspronklik van die Griekse woord khaos wat iets soos “gapende afgrond” beteken. Die Latynse weergawe is egter tog van groot waarde, aangesien ons sy spelling in Afrikaans oorgeneem het. (Die Griekse alfabet het nie 'n c in nie). Die woord het egter 'n verskriklike ryk filosofiese betekenis, vandaar dat hy sommer van Grieks, tot Latyn, regdeur tot in Afrikaans gekom het. Seker die beste beskrywing vir die woord, die naaste aan die verklaring, is my Latynse dosent wat geskryf het: “Dis 'n totale, volkome afwesigheid van enige sin, orde of georganiseerdheid. Dit staan direk teenoor die skepping”. Ons ken dit vandag dus baie oppervlakkig;  die oorspronklike betekenis was baie meer as bloot 'n “deurmekaarspul”.
Iets wat ons in Afrikaans baie meer behou het as Engels, is mater en pater. Mens hoor dadelik ma en pa. Die suffiks (agtervoegsel) ter, het net weggeval. Die Griekse woorde is ook baie naby, hoewel mater in Grieks matros is. Naro beteken “sê/verhaal” of “vertel”. Wat doen 'n nar? Hy vertel grappe! Hy sê dus iets, hy vertel iets EN dis 'n verhaal... So dit is natuurlik waar ons die woord nar vandaan gekry het.
Twee woorde wat ons in Afrikaans en in Engels gebruik, is oudio en video. Die oomblik as 'n “o” agteraan 'n Latynse woord staan, sê dit vir jou twee dinge:  dis 'n werkwoord en dis eerste persoon (ek). Oudio beteken “hoor” of “luister”. Ons gebruik nou nie in Afrikaans die woord alleenstaande nie maar ons praat van 'n oudioloog. Aha! Wat doen 'n oudioloog? Sy (gewoonlik is hul vroulik) werk met mense se gehoor en ore. Waar kom “loog” dan nou in? Oudio maak sin, hoor of luister, maar “loog”? Hier kry ons Latyn en Grieks met mekaar gemeng, iets wat ons taamlik dikwels in Afrikaanse terme kry. “Loog” kom van die Griekse woord logo's (wat 72 betekenis moontlikhede kan hê!). Algemeen word dit gebruik vir woord, saak of ding, maar in hierdie geval, verwys hy na verduideliking. Daar het ons dit;  dis die “verduideliking van die gehoor”.
Video beteken “sien” of “bemerk”. Vandaar die gepaste benaming vir 'n band wat iets visueel vertoon, as 'n videoband. Die twee woorde het natuurlik 'n redelike etimologiese draai gemaak (hul betekenisse het ietwat verander) maar tog word hul vandag in Afrikaans en Engels steeds gebruik met 'n naverwante betekenis as die oorspronklike. Interessant om te weet:  in Italiaans, gebruik hul die woord videre om na “sien” te verwys en in Spaans ver. Videre is net so oorgeneem vanuit die Latynse infinitief videre “om te sien”. In Frans kan jy ook video raaksien, net soos Spaans:  voir.
'n Ander baie interessante woord, is die woord dominee. Die gewone mens – waarvan ek een was voor ek bietjie meer geweet het – sal heeltemal tereg die vraag kon vra maar waarom kort ons dominee af met Ds? Die antwoord lê weereens in 'n Latynse woord, dominus, wat “baas/heer of meneer” beteken. So hoe het hul dan by dominee uitgekom? Die vokatief, maw die aanspreekvorm van dominus, is domine. As jy byvoorbeeld wil vra:  “Meneer, wat sê u van hierdie skrifgedeelte?”  dan gebruik jy domine. So in Afrikaans het ons hom net effens verbuig dat dit “dominee” geword het, afgekort met Ds wat van die oorspronklike dominus afstam. Scriba beteken “skrywer” of “sikritaris”. Vandaar dat ons vandag nog praat van “die kerk se scriba”.
Nog 'n baie interessante woord, is die woord persona, waar ons word persoon natuurlik vandaan kom. In die oorspronklike betekenis van die woord, het dit verwys na 'n teater masker. Dit het egter in die Romeinse era begin verwys na 'n akteur en vandaar die ontstaan van “persoon” wat na 'n menslike wese verwys. In Afrikaans, het ons die woord nog 'n “o” gegee, waar die Engels die oorspronklike vorm behou het, maar die “a” op die einde weggeneem het. In Frans kan mens die woord ook raaksien:  la persone. In Italiaans sowel as Spaans is persona, die oorspronklike vorm behou, hoewel Spaans die kenmerkende “la” vooraan sit (la persona).
Noudat ons grootliks gesien het hoe ryklik Latyn Afrikaans, sowel as Frans en Spaans beïnvloed het, kom ons kyk nou na nog 'n taal, wat geweldig naby aan Latyn is en waarvan nagenoeg 60% van sy woorde uit Latyn of Grieks kom, Engels. 'n Goeie woord om mee te begin aangesien Engels steeds die algemene wêreldtaal is, is lingua. Mens kan dadelik “language” in die woord hoor. “Lingua franca” was dan ook die benaming vir 'n wêreldtaal. Nog 'n baie interessante woord, is die woord captivus. Wat hoor jy? Captivity! Dit verwys dan, heel logies, na 'n gevangene. In Engels het die woord net so effens verbuig, maar die “captiv” het behoue gebly en dit is dan ook eintlik wat die naaste aan die oorspronklike woord beteken. Om nie te verwys na “gevangenskap” nie, maar na 'n “gevangene”. Natuurlik, word hy net in Engels as “captive” gespel, met die “e” agterna.
Iets wat geweldig opvallend is, is die woord salarium. Mens hoor duidelik “salary” hierin. “Salarus” het verwys na sout (salt), terwyl salarium na iets soos “soutgeld” verwys het. Die storie loop dat ou Romeinse soldate met sout vergoed is, of dat dit gewone geld ontvang het om sout mee te koop. Wat dit presies was, blyk onduidelik te wees, maar wat egter vas staan, is dat ons vandag in Engels, sowel as Afrikaans, die woord “salarium” verbuig het om na 'n vergoeding vir dienslewering, salaris,  te verwys.
Daar word ook selfs in die geval van persoonlike voornaamwoorde (ek, jy, ons, julle, ens), 'n nou verband aangetref tussen Latyn en Engels:  die woord “me” is direk oorgeneem vanuit Latyn, wat letterlik “my” of “met my” beteken. Hierdie einste woord het egter ook in Grieks voorgekom. In Latyn kry ons naamvalle, bv akkusatief en ablatief in hierdie geval. Die ablatief word gebruik om bv aan te dui iemand doen iets met 'n instrument, of iemand loop “saam met my” in die geval. Die akkusatief is weer die objek in 'n sin. M.a.w. iets soos:  Die afrigter kies my. Dan sal “me” gebruik word;  “my” is die objek in die sin. Dis hoekom ons vandag nog in Engels sal sê: The coach decided on me.  “Me” steeds die objek in die sin.
'n Woord wat in Engels en ook in Afrikaans gebruik word in taalkunde, is die Latynse woord verbum wat “woord” beteken. Vandaar het Engels die woord verb vir “werkwoord” gekry. In Afrikaans, sal ons praat van 'n verbale sin, verwysende na 'n sin met 'n werkwoord. Die woord multus, ook vanuit Latyn, beteken “baie”. Dis vandaar dat Engels so lief is om multi te gebruik, soos bv. “multi media” en  die vrou se vermoë om “multi tasking” te kan bemeester... Engels het egter nie multus soseer verbuig nie;  Latyn verbuig die woord manlik, vroulik en onsydig. In die manlike vorm se genatief enkelvoud (baie van iets of iemand), die nominatief meervoud (baie as 'n subjek), sowel as die vokatief meervoud (baie as aanspreekvorm), kry ons die presiese woord multi. Engels het dus hierdie verbuging net so  oorgeneem.
Servus, soos jy kan hoor, verwys na 'n slaaf (servant). Dit is dan ook vanuit hierdie Latynse woord dat die woorde “service” en “serve” ontstaan het. Dis interessant dat hierdie term slegs vir manlike slawe gebruik was;  ancilla was die term vir “slavin” of “diensmeisie”. Iets soortgelyks wat ons kry, is die woord bonus, wat “goed” beteken. Hy is netso in Engels en Afrikaans oorgeneem, om veral te verwys na iets “ekstra” wat jy by jou salaris verdien. In oorspronklike Latyn, kon hy vroulik verbuig (bona) of onsydig (bonum). Net die manlike vorm is egter in Engels en Afrikaans oorgeneem. Nog 'n algemene woord, is die woord pagina. Mens hoor dadelik “page” en dis dan ook bladsy. Engels het hom so bietjie verbuig, maar sy uitspraak het steeds 'n nou verband met die oorspronklike woord. Dis hoekom ons soms selfs in Afrikaans, die afkorting P vir bladsy gebruik, i.p.v. bl.
Die woord memoria beteken onder andere “geheue/herinnering” of “herroep”. Mens kan sommer dadelik die woord memory herin raaksien. Voco beteken “roep' en vox “stem”. Mens kan dadelik die woord vocals in voco raaksien wat veral in musiek, baie gebruk word. Wat vox betref, is dit interessant dat sommige Afrikaanse sangers soms die woord gebruik in die plek van stem. Sou 'n mens vox verbuig, is hy in die datief enkelvoud (vir/aan die stem) voci en in die ablatief enkelvoud (met die stem) voce. Ons sien dus hoe hy al hoe nader aan die Engelse “voice” beweeg.
Iets wat ook opvallend is, is die woord frustra. Mens hoor duidelik “frustration” en “frustrasie” in die woord. Dis natuurlik van Latyn in Engels opgeneem en toe later in Afrikaans. Die oorspronklike betekenis van die woord frustra, is “tevergeefs”. Dis natuurlik waarom ons vandag in Engels en Afrikaans die woord gebruik as ons mismoedig word omdat ons pogings nie slaag nie, ens... Die woord populos, beteken “volk” of “nasie”. Hiervan, kan ons duidelik die woord “people” en “population” aflei. In Engels het hierdie woord dan ook begin verwys na mense en nie noodwendig 'n volk of nasie nie, hoewel dit steeds soms in daardie konteks gebruik word. Dis hoekom ons in Afrikaans ook die woord “populasie” oorgeneem het, ter verwysing na 'n land se bevolking.
Demonstro beteken “wys aan” of “ek wys na”. Heel logies kan ons die woorde “demo” en “demonstration” in Engels hier raaksien. Credo beteken letterlik “ek glo/ek vertrou”. Dis waar die Engelse woord “credible” vandaan kom. In Spaans, sien mens dit ook raak: cree. In Italiaans, soos in die geval van video, gebriuk hulle credere (die Latynse infinitief), “om te glo” om na glo te verwys.
Specto beteken “sien” of letterlik “ek kyk na”. Dis natuurlik waar die Engelse woord spectator vandaan kom;  hy “kyk na” die wedstryd. Nog 'n boetie van die woord is die woord spectaculum. Mens hoor duidelik “spektakel” en dis waar die Engelse (spectacle) vertaling van die woord vandaan kom, wat ons ook in Afrikaanse het. Dit kon natuurlik ook “show” (skouspel) beteken.
Die voorvoegsel wat ons het “im” of “in” kom ook net so vanuit Latyn. Posum beteken “ek kan” of “ek is in staat om...”. Imposum beteken natuurlik “ek kan nie/is nie instaat nie”. Vandaar dan die woorde “possible” en “impossible”. Dieselfde geld vir incredible (Latyn incredibile), natuurlik van credo afgelei, net in die geval “ongelooflik”.
Die woord problema beteken natuurlik “probleem” of “moeilikheid”. Engels het die woord se “a” net weggevat (wat natuurlik in Latyn van hom 'n vroulike woord gemaak het), en “problem” gevorm. In Afrikaans, het ons 'n ekstra “e” ingevoeg. Produco beteken “in die wêreld bring” en dis natuurlik waar die Engelse woord produce vandaan kom. Producto beteken “produseer” en kan beslis ook met produce verband hou. Dis egter meer die woord “product” wat van producto afstam en “produce” van produco af. Die woord spiritus, verwys na “asem” of om “asem te haal” “lewe” en laastens, “gees”. Dis dan waar die woorde “spirit” en “spirituality” in Engels van afgelei is.
Ex en in is ook twee bekende Latynse voorsetsels. In Engels, bly in dieselfde (behalwe dat Latyn 'n statiese en dinamiese in het). “Ex” verander so bietjie:  Engels gebruik meestal die voorsetsel “out” om na “uit” te verwys. Maar dan kom hulle met die term, veral op rekenaars, “exit” wat ons almal weet is om “uit iets te gaan”. Interessant dat Latyn nie net ex nie, maar ook “e” vir uit gebruik. Hoe dit werk:  as ek 'n woord na “uit” het, wat met 'n vokaal begin, gebruik ek ex, soos byvoorbeeld ex aqua (uit die water). Maar as ek nou 'n woord het wat met 'n konsonant begin, gebruik ek e, byvoorbeeld e villa (uit die plaas/vakansiehuis). Ook word ex aan 'n woord gevoeg, soos expecto wat “wag” of letterlik “ek wag op” beteken. Vandaar natuurlik die woord “expect”. Heel logies, kry ons dan exactum, wat “presies' beteken (exact). Longus is lank (long, novus nuut (new), magnus groot (magneficant).   Obedientia is gehoorsaamheid (obedience).
'n Baie interessante woord, is elephantus. Mens hoef nie eens te wonder oor die woord nie;  elephant kom glashelder navore. Hierdie woord was egter vanuit 'n ouer herkoms, die Griekse woord elephantos. Dit wys dat Grieks, soos Latyn vandag, weer ook op Latyn 'n invloed gehad het, soos ons reeds gesien het. Die Romeine het die woord geneem en die kenmerkende “us” suffiks (agtervoegsel) daaraan toegevoeg. In beide Spaans en Italiaans, is die woord vir olifant elifante. Mens sien dit in Frans ook raak:  l'èlèphant.
Ons is almal bekend met die woord doktor, soos “'n doktor in tale”. Die woord kom van die Latynse woord doctor wat “geleerde” beteken. Daarom dat ons dit in Afrikaans met 'n “tor” spel. Die mediese dokter het hiervan gekom, hoewel die woord medicus, oorspronklike in Latyn die woord was wat gebruik is om na “'n persoon met mediese kennis (medikus) te verwys. In Italiaans, praat hulle nou nog van 'n medise dokter as medico.
Laastens, kyk ons na navigo, wat beteken om te vaar, bevaar of 'n seereis te onderneem, vanwaar die Engelse woord navigate vandaan kom. Ook die woord navigatio is in Engels oorgeneem as “navigation” en “navigater” kom ook hiervan af. Ons gebruik natuurlik vandag die woord mees algemeen om na 'n GPS se “navigational system” of “navigater” te verwys.
David Scott
David Randolph "Dave" Scott (6 Junie 1932 - ), (Kol, Amerikaanse Lugmag, afgetree), is 'n Amerikaanse ingenieur, afgetrede Amerikaanse Lugmagoffisier, voormalige toetsvlieënier en Nasa-ruimteman. Hy is deel van die derde groep Nasa-ruimtemanne; gekeur in Oktober 1963. Hy is die sewende persoon wat op die maan geloop het as deel van die Apollo 15-missie. Hy is die eerste persoon wat 'n voertuig op die maan bestuur het. Scott was ook deel van die Gemini 8 en Apollo 9-missies.
Kate Fitzgerald
Kate Fitzgerald is 'n Engelse aktrise. Sy is bekend vir haar rolle in die rolprente Movies 'Til Dawn (1997) en Under the Mud (2006), en in die televisiereeks Sinchronicity (2006).
Voëlklip se Berg
Voëlklip se Berg is 'n lae berg geleë in die Namakwa-distriksmunisipaliteit in die Noord-Kaapprovinsie, in die noordwestelike deel van Suid-Afrika. Dit is 1100 km wes van die hoofstad Pretoria en 12 km suid van Springbok, op 'n hoogte van 1 752 meter bo seespieël geleë. Dit reik tot 436 meter bo die omliggende terrein en strek ongeveer 7,8 kilometer breed aan sy voet.
Klimaat
Die klimaat is koel en droog. Die gemiddelde temperatuur is 22 °C. Die warmste maand is Januarie, op 30 °C, en die koudste Junie, op 10 °C. Die gemiddelde reënval is 215 mm per jaar. Die natste maand is Junie, met 42 mm reën, en die droogste Februarie, met 7 mm.
Hongkongtyd
Hongkongtyd (HKT) is 'n tydsone wat gelykstaande aan UTC+08:00 is.
Tokyo Verdy
Tokyo Verdy (東京ヴェルディ) is 'n Japannese sokkerklub in die stad Tokio, Japan.
Taiwantyd
Taiwantyd (RST) is 'n tydsone wat gelykstaande aan UTC+08:00 is.
H (dubbelsinnig)
H kan na een van die volgende onderwerpe verwys:
H H H H H H H H H
Freeman Wood
Freeman Wood (1 Julie 1896 – 15 Februarie 1956) was 'n Amerikaanse akteur. Hy was bekend vir sy rolle in die rolprente The Adventure Shop (1919), Out of Luck (1923), Raffles: The Amateur Cracksman (1925), en Half a Bride (1928).
Sam Wood
Sam Wood (10 Julie 1884 – 22 September 1949) was 'n Amerikaanse regisseur, vervaardiger, en akteur. Hy was bekend vir sy rolle in die rolprente A Night at the Opera (1935), Kitty Foyle (1940), Kings Row (1942), en Ivy (1947).
Dr Beyers Naudé Plaaslike Munisipaliteit
Die Dr Beyers Naudé Plaaslike Munisipaliteit is 'n nuwe Plaaslike Munisipaliteit in die Sarah Baartman-distriksmunisipaliteit in die Oos-Kaap, Suid-Afrika. Dit het ontstaan deur die samesmelting van Baviaans, Camdeboo en Ikwezi Plaaslike Munisipaliteit na die plaaslike munisipale verkiesings van 3 Augustus 2016. In daardie verkiesing het die ANC 51,05% van die stemme gekry en 14 setels, die DA 46,59% en 13 setels, en die EFF 1,74% en geen setels.
Nedersettings
Nedersettings in die munisipaliteit:
Mercedes-Benz S-klas
Die Mercedes-Benz S-klas is 'n reeks volgrootte luukse sedans vervaardig deur die Duitse vervaardiger Mercedes-Benz, 'n afdeling van die Duitse maatskappy Daimler AG. Die klas is amptelik bekendgestel in 1972 met die W116 S-klas, en het vorige Mercedes-Benz modelle, wat terugdateer tot die middel-1950's, vervang.
Die S-klas het gedien as die vlagskipmodel vir Mercedes vir meer as vyftig jaar in sy verskillende inkarnasies. Die S-klas het baie van die maatskappy se nuutste innoverings, insluitend aandryfstelseltegnologie, binnefunksies, en veiligheidsstelsels geloods (soos die eerste sitplekgordelverspanners).
Ecuador
Ecuador (Spaans: [ekwaˈðoɾ], ; Quechua: Ikwayur; Shuar: Ecuador of Ekuatur), amptelik die Republiek Ecuador (Spaans: República del Ecuador, letterlik: "Republiek van die ewenaar"; Quechua: Ikwadur Ripuwlika; Shuar: Ekuatur Nunka),  is 'n land in die middel van Suid-Amerika wat in die noorde grens aan Colombia, in die ooste en die suide aan Peru, en in die weste aan die Stille Oseaan. Die naam van dié land is Spaans vir die ewenaar, wat deur dié land loop. Ecuador is die mees westelike land wat langs die ewenaar geleë is. Dié land word deur die Andesgebergte in twee dele verdeel: die westelike kusland aan die Stille Oseaan en die oostelike Amasonebeken. Ecuador se hoofstad Quito is in die sentrale Andes geleë, terwyl dié land se grootste stad, Guayaquil, aan die Stille Oseaan geleë is.
Mercedes-Benz S-klas
Die S-klas word as die wêreld se besverkoper luukse sedan beskou, en sy jongste generasie, die W222 S-klas, se première was in 2013. Soos in vorige modelle, is die W221 S-klas ook in standaard- en langasafstand weergawes te koop; I4, V6, V8, V12, diesel en hibriede enjinkonfigurasies is beskikbaar.
Die S-klas se mededingers is die BMW 7-reeks, Audi A8 en Porsche Panamera.
Ecuador
Ecuador sluit die Galápagos-eilande (Spaans: Islas Galápagos of Archipiélago de Colón) in die Stille Oseaan, ongeveer 965 km wes van die vasteland, in. Die eilande het 'n belangrike rol gespeel in Charles Darwin se reise wat sy idees oor evolusie help vorm het.
Ecuador was deel van die magtige Inkaryk, een van die mees gevorderde beskawings in die Nuwe Wêreld, wat ook Peru, Bolivië en Noord-Chili ingesluit het. Ecuador is 'n ruolieprodusent en was van 1973 tot 1992 'n lid van OPUL, in 2007 het dié land weer by OPUL aangesluit.
Geskiedenis
Gevorderde beskawings het reeds in Ecuador floreer toe dié land in die 15de eeu deur die Inkas verower is. Die Spaanse conquistadores verower die Inkaleërs in 1534 en die Spaanse koloniste word die nuwe elite. Die inheemse bevolking is afgemaai deur die uitbreek van siektes waarteen die Inkas nie weerstand gehad het nie en is onderdruk deur die "encomienda"-arbeidstelsel waarvolgens hulle vir Spaanse grondeienaars moes werk. In 1563 word die nuwe hoofstad, Quito, in Ecuador 'n setel van die koninklike "audiencia" (administratiewe distrik) van Spanje.
Na onafhanklikheidsmagte die koninklikgesinde weermag in 1822 verslaan het, sluit Ecuador aan by Simón Bolívar se republiek van Groot-Colombia, net om in 1830 'n aparte republiek te word. Die 19de eeu is gekenmerk deur onbestendigheid en vinnig opeenvolgende heersers. Die konserwatiewe Gabriel Garcia Moreno verenig dié land in die 1860's met die ondersteuning van die Rooms-Katolieke Kerk. In die laat 1800's, dra die wêreldwye vraag na kakao daartoe by dat dié land se ekonomie swaar steun op uitvoer van primêre produkte en lei dit tot migrasie van die hooglande na die landbouvoorposte langs die kus.
J (dubbelsinnig)
J kan na een van die volgende onderwerpe verwys:
Ecuador
Geskiedenis
'n Kusgebaseerde rewolusie in 1895 onder leiding van Eloy Alfaro het die mag van die kerklui verminder en die weg gebaan vir kapitalistiese ontwikkeling. Die einde van die kakaovoorspoedgolf het hernude politieke onstabiliteit te weeg gebring en gelei tot 'n militêre staatsgreep in 1925. Die 1930's en 1940's is die regering gekenmerk deur populistiese politici soos die vyfmalige president Jose Velasco Ibarra.
Resessie en populêre onrus het in die 1960's terugkeer na populistiese politiek en binnelandse militêre ingrypings gelei, terwyl buitelandse maatskappye oliebronne in die Ecuadoriaanse Amasone ontwikkel het. In 1972 het 'n nasionalistiese militêre regering aan bewind gekom en die nuwe olierykdom en buitelandse lenings gebruik vir 'n industrialisasieprogram, grondhervorming en subsidies vir stedelike verbruikers. Terwyl die olie-opbloei begin taan, het Ecuador in 1979 teruggekeer tot demokrasie, maar teen 1982 het die regering 'n ekonomiese krisis in die gesig gestaar gekenmerk deur inflasie, begrotingstekorte, 'n dalende geldeenheid, skuld wat ophoop en 'n niemededingende industrie.
Sedert die terugkeer na demokrasie het opeenvolgende presidente probeer om die oligargie te breek deur verskeie pogings om ekonomiese hervormings in werking te stel. Meeste hiervan het egter gefaal, óf as gevolg van weerstand deur die heersende klas óf as gevolg van korrupsie. In 2005 is die president, Lucio Gutiérrez, afgeset vanweë korrupsie en diefstal wat daarna lei tot politieke chaos wat tans ondervind word.
Hoewel Ecuador vir meeste van die 20ste eeu politieke onrus beleef het, was dit tog heelwat rustiger as die naburige Colombia. Tussen 1999 en 2003 het enorme getalle Colombiane na Ecuador gevlug met die gevolg dat daar nou 'n groot hoeveelheid Colombiane in Ecuador is.
Geografie
Ecuador is 'n kleurryke land met drie verskillende klimate:
Die Galápagos-eilande met hulle besondere fauna vorm deel van Ecuador.
Demografie
Kolonisasie deur die Spanjaarde en Europeërs uit Suid-Amerika, slawe uit Afrika wat hulle saamgebring het, en die inheemse Indiane wat oorleef het, dra by tot 'n land met ryk diversiteit. Die grootste etniese groep is die Mestizos (van gemengde Spaans en Indiaanse afkoms) en verteenwoordig net meer as 65 persent van die bevolking. Die Andes-Indiane (indigenas) vorm die tweede grootste groep (~30%). Blankes is meestal Kreole, afstammelinge van die Spaanse koloniste wat nie met ander groepe vermeng het nie en vorm 7% van die bevolking. Die res bestaan uit 'n klein minderheid Afro-Ecuadoriane, insluitend Mulatto's en Zambo's.
Die hoogste vuurspuwende berge
Die Sierra-gebied is die hoë bergstreek van die Andes. Baie van die berge is hoër as 4 500 m, en die hoogste van hulle, die onaktiewe vuurspuwende berg Chimborazo, is 6 272 m hoog. Die twee bergreekse vorm in werklikheid deel van die plooiingsberge waaruit die hele Andesreeks, wat van noord na suid oor die Suid-Amerikaanse vasteland strek, bestaan. Daar is meer as 20 aktiewe vuurspuwende berge in Ecuador. Een van hulle, Cotopaxi (5 897 m), is die hoogste aktiewe vuurspuwende berg in die wêreld.
Op 'n hoogte van bo 2 250 m in die Sierra is die klimaat koel en aangenaam. Dit is die gebied waar omtrent 60 persent van die land se bevolking woon en waar die hoofstad, Quito, geleë is. Gewasse en vrugte wat in 'n gematigde klimaatstreek aard, word hier verbou. Bokant hoogtes van 2 700 m word met beeste geboer. Die meeste van die hoër berge dra ’n permanente sneeulaag.
Digte tropiese woude
Die oostelike hange van die Andesberge vorm deel van die Amasonebekken, en die grootste deel van die land wat laer as 1 500 m lê, word bedek deur die groot tropiese reënwoud wat dwarsoor die vasteland tot aan die Atlantiese Oseaan strek. Die waardevolle houtvoorrade van die Oriente-gebied word nog skaars ontgin, hoofsaaklik omdat die gebied ver van die see is en van die Stille Oseaan-kus afgesonder word deur die berge.
Die “stad van ewigdurende lente”.
Daar is slegs twee stede van belang: Quito, die hoofstad, en Guayaquil, wat die belangrikste hawe en handelsentrum is. Quito is op 'n hoogte van 2 850 m geleë, op die plato tussen die berge. Die klimaat van die stad is aangenaam, en die gemiddelde jaarlikse temperatuur van Quito is 12,6 °C. Daarom word Quito soms ook die "stad van ewigdurende lente" genoem. Guayaquil is die belangrikste hawe en grootste stad in Ecuador en hanteer sowat 90 persent van die land se in- en uitvoere.
Die sonderlinge diere van Ecuador
Aangesien die klimaat van Ecuador wissel van die vogtige hitte van die kusvlakte en die Amasonebekken tot die permanente sneeu van die hoë Andesgebergte, is daar 'n groot verskeidenheid van wilde diere. Jaguars, krokodille, slange, tapirs, armadillo's en bobbejane is tipiese diere van die warm woude van die laaglande. Die interessantste diere van die Andesgebied is die lama en die reusekondor. Die lama behoort tot die kameel-familie en word deur die bergbewoners as pakdier gebruik. Die reusekondor is 'n aasvoël en is van die grootste voëls ter wêreld.
Die Galápagos-eilande
Die Galápagos-eilande is in die Stille Oseaan geleë, omtrent 1 000 km van die kus van Ecuador. Die groep vulkaniese eilande lê op die ewenaar, maar die klimaat word gematig deur die koue Humboldt-seestroom wat noordwaarts langs die kus van Suid-Amerika vloei. Die eilande is in 1535 deur die Spaanse reisiger Tomas de Berlanga vir Europa ontdek, en is in 1832 deur Ecuador geannekseer.
Die Galápagos-eilande is veral vir dierkundiges interessant, want dit is die woonplek van diere wat nêrens elders aangetref word nie. Sommige van die reuse-skilpaaie op die eilande mag selfs 400 jaar oud wees.
Kultuur
Benewens die nasionale kultuur beoefen baie van die inheemse gemeenskappe ook hulle eie kulture.
20 Februarie
20 Februarie is die 51ste dag van die jaar in die Gregoriaanse kalender. Daar volg nog 314 dae in die res van die jaar (315 in skrikkeljare).
L (dubbelsinnig)
L kan na een van die volgende onderwerpe verwys:
Lorna Fitzgerald
Lorna Fitzgerald (gebore 17 April 1996) is 'n Engelse aktrise. Sy is bekend vir haar rolle in die televisiereekse EastEnders (1985), Casualty (1986), en According to Bex (2005).
Engelse Burgeroorlog
Die Engelse Burgeroorlog (Engels: English Civil War; 1642–1651) was 'n reeks gewapende konflikte en politieke twiste tussen die Parlementariërs ("Roundheads" genoem) en Rojaliste ("Cavaliers" genoem) in die Koninkryk van Engeland, wat hoofsaaklik om die regeringsproses gegaan het. In die eerste (1642–1646) en tweede (1648–1649) oorloë was die ondersteuners van koning Karel I en die ondersteuners van die Langparlement met mekaar oorhoeks, terwyl die derde (1649–1651) gevegte tussen die ondersteuners van koning Karel II en ondersteuners van die Rompparlement behels het. Die oorlog is ten einde gebring deur die Parlementêre sege by die Slag van Worcester op 3 September 1651.
Die oorlog het effektief 'n drieledige uitwerking gehad, naamlik: die verhoor en terregstelling van Karel I; die verbanning van sy seun, Karel II; en die vervanging van Engelse monargie met, aanvanklik, die Gemenebes van Engeland (1649–1653) en daarna die Protektoraat (1653–1659) onder Oliver Cromwell se persoonlike bewind. Die monopolie wat die Kerk van Engeland oor Christelike religie in Engeland gehad het is beëindig met die seëvierendes wat die gevestigde Protestantse Voorrang in Ierland gekonsolideer het. Grondwetlik het die oorloë die presedent geskep dat 'n Engelse monarg nie sonder die parlement se inwilliging kan regeer nie, alhoewel hierdie konsep eers as 'n meeloper van die Glorieryke Rewolusie in 1688, van 'n regsbasis verskaf is.
Terminologie
Soos ook hier gebruik, verskyn die benaming "Engelse Burgeroorlog" meestal in die enkelvoud, alhoewel historici dikwels die konflik onderverdeel in twee of meer onderskeibare oorloë. Terwyl die term gebeure beskryf wat op Engeland 'n impak gehad het, het die konflikte van meet af aan ook oorloë met, en burgeroorloë binne Skotland sowel as Ierland behels.
Die koning se bewind
Die Engelse Burgeroorlog het uitgebreek minder as veertig jaar na die dood van koningin Elizabeth I in 1603. Met Elizabeth se oorlye het haar bloedverwant, koning Jakobus VI van Skotland, die Engelse troon bestyg as Jakobus I van Engeland, waardeur die kroon van die twee koninkryke vir die eerste keer verenig is. As Koning van Skotland, was Jakobus vertroud met Skotland se agtelose parlementêre tradisie sedert hy in 1583 beheer van die Skotse regering aanvaar het, sodat met sy bewindsname suid van die grens, die nuwe Koning van Engeland grondig aanstoot geneem het weens die beperkinge wat die Engelse parlement gepoog het om hom op te lê, in ruil vir die voorskiet van geld. Boonop het Jakobus se persoonlike spandabelrigheid meegebring dat hy altoos 'n gebrek aan geld ervaar het, en hom moes wend tot buite-parlementêre inkomstebronne.
Jakobus se persoonlike oordadigheid is beteuel deur sy vreedsame geaardheid, sodat met die suksessie van sy seun Karel I tot die Engelse en Skotse trone in 1625, die twee koninkryke albei in menseheugenis betreklike vrede ervaar het, intern sowel as in hul onderlinge betrekkinge. Karel het gehoop om die koninkryke van Engeland, Skotland en Ierland tot 'n enkele koninkryk te verenig, die verwesentliking van sy vader se droom. Baie Engelse parlementariërs het hul bedenkinge oor so 'n skuif gehad, weens hul vrees dat die stigting van 'n nuwe koninkryk die ou Engelse tradisies kon ondergrawe waarbinne die Engelse monargie dusver geborge was. Aangesien Karel dit eens was met sy vader se siening oor die gesag van die kroon (Jakobus het konings beskryf as "klein godjies op aarde", deur God aangewys om te regeer aan die hand van die doktrine van "goddelike reg"), het die bedenkinge van die parlementariërs wel hul gronde gehad.
Parlement in die Engelse grondwetlike raamwerk
Voor die onenigheid het die Engelse parlement nie 'n omvangryke, permanente rol in die Engelse regeringstelsel vervul nie. Instede het die parlement as 'n tydelike advieskomitee opgetree, en is slegs ontbied as, en wanneer, die monarg dit nodig geag het. Wanneer dit saamgeroep is, het die koning se goeddunke die voortbestaan daarvan bepaal, aangesien hy dit te eniger tyd kon ontbind.
Tog het die parlement ten spyte van hierdie beperkte gesag oor die voorafgaande eeue, wel de facto magte verwerf wat van sodanige belang was dat monarge dit nie onbepaald kon ignoreer nie. Die parlement se mees onvervangbare mag was ongetwyfeld, vir 'n monarg, die vermoë om die kroon toegang te bied tot 'n baie hoër belastinginkomste as wat op enige ander wyse geïn kon word. Teen die sewentiende eeu was die parlement se vermoë om belasting te hef daaraan toe te skryf dat die landadel die enigste stratum van die samelewing was met die vermoë en die gesag om wesentlik die meer sinvolle vorme van plaaslike belastings wat indertyd beskikbaar was, in te gaar en terugbetalings te doen. Indien die koning dan 'n ordelike insameling van inkomste wou verseker, moes hy die landadel se toegeneëntheid hê. Ondanks al die regsgesag van die kroon, selfs teenoor enige moderne standaard, was die hulpbronne daarvan beperk in dié opsig dat by gebrek aan samewerking van die landadel om die koning se belasting op 'n nasionale skaal in te gaar, die kroon oor geen praktiese middele beskik het om dit af te dwing nie.